تقييم المطعم : انا زرت هالمطعم بالبحرين و الكويت

بالنسبه للبحرين فهو نفس الأكل عمره ما تغير و صار لي سنين اروحه و هو نفس الشي

لما اروح دايما بوفيه و بوفيهم حلو بس ما فيه انواع وايد و السلطات اللي عندهم ما تعجبني

يعني خيار مقطع و جزر مقطع و خس مقطع طيب وين السلطه

و عشان لا اكذب عليكم فيه سلطات بس قليل طبعا انا قاعدة اتكلم

عن اخر مرة زرتة كان من 8 شهور تقريبا و بصراحة انا اشوف الحال قاعد يتراجع كل مرة اروحه فيها

لكن اللي يعجبني الأيس كريم اللي عندهم احبه وايد

و فيه اضافات وايد تقدر تسوي الأيس كريم اللي تبيه

الحين بتكلم عن الكويت

لما رحت بالكويت لقيت فيه اصناف اكثر من البحرين و لازم كل مرة اروح الاقي صنف جديد

و عندهم البيبسي لو تشرب 100 مره محد يكلمك مو مثل البحرين اذا تطلب بيبسي لك مرة وحده

و الخدمه بالكويت احسن يعني ما تحس ان في احد يراقبك مثل البحرين

و اذا طاحت شوكتك ايبون لك 10 بس بالبحرين تقعد تركض وراهم عشان شوكه

و بالأخير تضطر تاخذ شوكه من الطاوله اللي يمك

امم هالمطعم هادي سواء اللي بالكويت او اللي بالبحرين بس

اللي بالبحرين بالعيد لا تفكر تروح له لأن الزحمه مو طبيعيه و تقعد تنطر بالدور عشان تدخل